Wp/gcr/Roura - Wikimedia Incubator
Wp/gcr/Roura
< Wp‎ | gcrWp > gcr > Roura
Mèr David Riché
Popilasyon 3 537 zab. (2014)
Dansité 0,91 zab./km²
Altitid Min. O m – Max. 462 m m.
Siperfisi 3 902,5 km²
Roura sa roun koumin fransé, ki sitchwé annan départman-an di Lagwiyann.
1.1.4 Lirbannism
3.1 Patrimwenn anvironnmantal
3.2 Lyé ké monnouman
An rouj téritwè kouminal-a di Roura.
Koumin-an, di roun sipèrfisi di 9 602,5 km², ka sitchwé so kò atè Lagwiyann asou kontinan sid-anmériken-an. Nò-a di so téritwè sa konstitchwé di roun zonn kotché ki bòdé pa loséyan Atlantik-a. So laltitid magsimal-a sa di 462 mèt o montangn Toti.
Koumin limitròf-ya ké Roura sa Régina di lès o sid, épi à lès, ki sigsésivman Sentéli, Kourou, Mousinéri-Tonnégrann, Matouri é anfen Rémir-Monjoli.
Klima laba sa di tip tropikal.
Larout nasyonnal 2 ;
Départmantal 6.
Koumin-an sa fòrmen di 2 bour prensipal, bour kriyòl-a di Roura ké vilaj monng di Kakao. Bour di Roura sa sitchwé à 27 km di Kayenn asou lariv drèt-a di Loyak, à prògsimité di flòv Mayouri. I ka osi ègzisté patché zonn di labita ki dispèrsé lonng-an di Lakonté ké Lorapou, ké larout nasyonnal 2 : vilaj Palikou di Favard, ké kouminoté laosyen-an di Daka.
A an 1675, ki Roura ka wè jou-a gras à roun ventenn di lipè jézwit. Enstalé asou flan-an di montangn-an di Roura, yé ka édifyé laba roun chapèl ké lèd-a dé katib nwè ké endjen. I posib ki lapélasyon-an di sa kartché ka provni di défòrmasyon-an di non di lorijin di roun péplad endjen, « Aroua-ya » ki té ka viv lanmenm. Lokalité-a sa érijé an parwas an 1725.
An 1793 vilaj-a ka divini lasenn-an di roun révòlt di ansyen katib, ki difisilman réprimen pa larmé anba lòrd-ya di kapitenn Freytag, é ki ka achvé so kò pa trant lègzékisyon.
Bour di Roura sa dézanklavlé dipi 1991 ké konstrigsyon-an di pon asou flòv Mayouri-a. An tan lontan, i té nésésèr di anprenté bak bac La Gabrielle pour alé asou Roura.
Apré dé tantativ pénitansyèr di Saint-Augustin, Sainte-Marie ké Saint-Philipe, sit-a di Kakao sa kaziman abandonnen. An 1977, koumin-an ka akéyi 500 Monng ki ka fwi Laòs-a ké anmòrfrézé an vilaj agrikòl pròspèr ki ka alimanté maché-a di Kayenn an frwi, légim ké flèr tropikal.
Rézèrv natirèl nasyonnal dé marè di Ko-Roura
Rézèrv natirèl nasyonnal dé Nourag
Rézèrv natirèl réjyonnal Trézò
Légliz Saint-Dominique.
Dépo di minisyon di Montangn dé Srépan di sèrvis entèrarmé dé minisyon.
Retrieved from "https://incubator.wikimedia.org/w/index.php?title=Wp/gcr/Roura&oldid=4450756"
This page was last edited on 14 December 2018, at 12:21.